b'\n_START_ARTICLE_\nWindows Server 2003\n_START_SECTION_\nT\xc3\xb6\xc3\xb6kindlus\n_START_PARAGRAPH_\nSee Windowsi versioon on \xc3\xbcks k\xc3\xb5ige t\xc3\xb6\xc3\xb6kindlam, mis Microsoft kunagi v\xc3\xa4lja on andnud. Tema uptime ehk t\xc3\xb5rgeteta t\xc3\xb6\xc3\xb6 aeg on keskeltl\xc3\xa4bi 99,99%. See on v\xc3\xa4hem kui \xc3\xbcks tund mittet\xc3\xb6\xc3\xb6tamist \xc3\xbche aasta jooksul. Windows Server 2003 on ka \xc3\xbcks viimaseid Windowsi versioone (kerneleid) kus DOS-i rakendused t\xc3\xb6\xc3\xb6tavad enam-v\xc3\xa4hem nende t\xc3\xa4isfunktsionaalsuses, kaasarvatud l\xc3\xb5ikelauarakendused.\n_START_SECTION_\nT\xc3\xa4iendamine riistvaraliselt\n_START_PARAGRAPH_\nM\xc3\xa4lu saab lisada 32-bitises s\xc3\xbcsteemis kuni 32 GB RAMi ja 64-bitises isegi kuni 1 TB RAMi. Sobiva riistvara installimise j\xc3\xa4rel tuleb server taask\xc3\xa4ivitada.\n_START_SECTION_\nTurvalisus\n_START_PARAGRAPH_\nWindows Server 2003 Enterprise Edition koos Service Pack 1-ga on saanud Common Criteria 4. taseme sertifikaadi. Teenuste hulgast v\xc3\xb5iks esimesena \xc3\xa4ra mainida Active Directory Federation Services (ADFS) teenuse. Selle abil saab \xc3\xbche sisselogimisega autentida ennast mitmes veebirakenduses. Failide kr\xc3\xbcpteerimiseks on olemas Encrypting File System (EFS). See kaitseb ka selle eest, et ketta varastamise korral ei ole v\xc3\xb5imalik ilma sobiva v\xc3\xb5tmeta sealt faile kasutada. V\xc3\xb5rguliikluse turvamiseks on olemas aga Internet Protocol Security (IPsec).\n_START_SECTION_\nHallatavus\n_START_PARAGRAPH_\nActive Directory abil on saab kasutajatele m\xc3\xa4\xc3\xa4rata sobivad \xc3\xb5igused. Windows System Resource Manageri (WSRM) abil saab piirata kasutajatele eraldatavat serveriressurssi. T\xc3\xa4htsamate toimingute jaoks saab seda rohkem anda ja v\xc3\xa4hem t\xc3\xa4htsate jaoks j\xc3\xa4llegi v\xc3\xa4hem. Automated Deployment Services (ADS) abil on v\xc3\xb5imalik hallata eri paigus asuvaid servereid. Terminal Services Session Directory on teenus, mis v\xc3\xb5imaldab kasutajal n\xc3\xa4iteks p\xc3\xa4rast voolukatkestust uuesti sisse logides t\xc3\xb6\xc3\xb6d j\xc3\xa4tkata samast kohast.'